154 



u. m. Schizoneura TJhni L. és lanuginosa Hart., Colopha compressa 

 Koch, Pemphigus paliidus Halid., Tetraneura TJlmi L. és rübra 

 Licht. Ezek, a nagylevelű szilfán (Ulmus effusa) élő Colopha com- 

 pressa kivételével, mind a közönséges szilfán (Ulmus campestris) 

 találhatók, és valamennyien hazánkban is előfordulnak. *) 



A legközönségesebb a Tetraneura TJlmi L., a melynek hosz- 

 szúkás babszem- vagy som-alakú gubacsai néhol oly nagy mennyi- 

 ségben borítják a szilfalevelek felső lapját, hogy súlyukkal még az 

 ágakat is lehúzzák. Ezt a fajt egyes búvárok már a múlt században 

 pontosan megfigyelték, a nélkül azonban, hogy életviszonyait tel- 

 jesen felderíteni sikerűit volna. Gleichen**) 8 évig folytatott 

 észleletei daczára sem volt képes kifürkészni, hogy a szárnyas levél- 

 tetűk, melyek nyárban a gubacsokból kirepülnek, tulaj donképen 

 hová mennek és mivé lesznek, valamint azt sem, hogy honnan 

 kerül elő az a szárnyatlan anya-rovar, mely tavaszkor szúrásával 

 a levélgubacsot előidézi. A jelen század búvárai szintén sikertelenül 

 fáradoztak e rejtély megfejtésén ; Kaltenbach, Koch és a többi 

 ujabbkori szerző sem tudott róla többet. Csak a 70-es években 

 fedezte fel K essler, ***) hogy a gubacsokból kirepülő és szipókás 

 ivadékot szülő első szárnyas nemzedéken kívül őszkor a szilfa törzsén 

 egy második szárnyas nemzedék jelenik meg, a mely aztán szipókátlan 

 és szárnyatlan hímeket és nőstényeket hoz létre ; ezek párosodván, 

 a nőstény a kéreg repedéseibe tojja egyetlen petéjét, a melyből 

 végre a következő tavaszon a gubacsképző törzs anya búvik elő. Ez 

 kétségkívül nevezetes felfedezés volt; de azért még mindig meg- 

 fejtésre várt az a fontos kérdés, hogy hová vándorol a gubacsokból 



*) Az egyes fajok eddig a következő hazai termőhelyekről ismeretesek : 



Schizoneura TJlmi L, Budapest, Farkasd, Magyar-Ovár, Párád, Kassa. 



Schizoneura lanuginosa Hart. Budapest, Budakesz, Farkasd, Vácz, Székes- 

 Fehérvár, Magyar-Óvár, Torna, Tarczal. 



Colopha compressa Koch. Budapest, Sajó-Kaza (Borsod m.) 



Pemphigus paliidus Halid. Budapest, Sziget-Monostor, Farkasd, Vácz, 

 SimoDtornya Torn :. 



Tetraneura TJlmi L. Mindenfelé gyakori. 



Tetraneura rubra Licht. Farkasd (Pest m.). 



**) v. Gl e i c h e n, genannt Kussworm, Versuch einer Geschichte der 

 Blattláuse des Ulmenbaums. Nürnberg, 1770. 



***) Dr. H. F. Kessler, Die Lcbensgeschichte der auf Ulmus cam- 

 pestris L. vorkommenden Aphiden-Arten Cassel, 1878; és: Neue Beohachtungeu 

 und Entdeckungen an den auf Ulmus campestris L. vorkommendeu Aphiden- 

 Arten. Cassel, 1880. 



